<classify> Akizungumza na waandishi wa habari mjini hapa jana, Ofisa habari wa Chama cha Soka Zanzibar ZFA Ali Bakari Cheupe alisema msafara wa timu hiyo utakuwa na watu 36.Cheupe alisema mchezo kati ya Mafunzo na As Vita utachezwa keshokutwa saa kumi jioni kwenye uwanja wa Amani.Alisema mchezo huo utachezeshwa na waamuzi kutoka Burundi huku Kamisaa akitarajiwa kuwa Langwenya Mangaliso wa Swaziland.Aliwataja waamuzi wa mchezo huo kuwa ni Eric Gasinzigwa akisaidiwa na Herve Kakunze na Pascal Ndimunzingo na mwamuzi wa akiba ni Pacifique Ndabihawenimana, ambao wanatarajiwa kuwasili kesho saa nane mchana.Kuhusu wapinzani wa timu ya JKU, timu ya Gaborone United ambao mchezo wao utachezwa Jumapili alisema kuwa hadi jana hajapata taarifa zao.JKU nao katika mchezo wao watachezeshwa na waamuzi kutoka Burundi ambao ni Gerges Gatogato na wasaidizi wake ni Gustave Baguma na Willy Habimana wakati Kamisaa ni Andrea Abdalla Almas kutoka Sudan ya Kaskazini.Michezo yote hiyo imedhaminiwa na Ocean Group Hotel ambayo imenunua tiketi 10,000 ambazo zitatolewa bure siku ya mchezo.  <topic>: MICHEZO 